Mythologia
Mythologia (Graece μυθολογία 'narratio' < μῦθος 'fabula' + λόγος 'sermo') est corpus mythorum eorumque studium. Itaque mythologia comparativa, quomodo mythi variarum culturarum conexi sint, explanat, sed mythologia Graeca est corpus mythorum in Graecia antiqua narratorum. Vocabulum mythi aliquando in sermone humili adhibetur ad narrationem falsam significandam; academicus autem usus plerumque non iudicat utrum mythus vera an falsa sit. In studio folkloristico, mythus saepissime est narratio significabilis (vel "symbolica"), quae, quomodo mundus hominesque formam praesentem adsecuti sint, explanat. Multi eruditi in aliis campis agentes vocabulo mythi variis modis utuntur. Sensu praeterea latissimo, vocabulum mythi quamlibet narrationem a maioribus posteris traditam significare potest.